گل زمیں
گل زمیں گل زمین
بانگھ ءَ ساڑتیں سمین
شف گوزنت و رونت
ہیل مندیں دلاں
نوخیں لی آ رذنت
زغریں ہون متکغ انت
مکہیں حاخ ءَ ریجاں تئ
دروشم انت پل گونافیں گند اے نواں گیمرانت
گل زمیں گل زمین
چم لواراں ہشان انت و دیذ انت زذغ
بے کشار بیثہ پہ مزلاں پندھ ڈک انت رذغ
مرگ بالی ایں بال ءَ ہذیں سنبر ایث
آزمان چو دل اے پراہیں بیوان ءَ بیث
گل زمیں گل زمین
مئے رغاماں پچے
گون انت بے برکتی
نوذ ءَ شونکاراں کوہ تیوریں شیر ترینتغ انت
ہشک انت مئے درشک و دار
دگ نوخیں ہذیں مزلاں درکفی
گام پندھاں جن انت پہ جن انت سوھوی
گل زمیں گل زمین
بانگھ ءَ ساڑتیں سمین
شف گوزنت و رونت
ہیل مندیں دلاں
نوخیں لی آ رذنت
صادق مری